
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 838 


7 Αυγούστου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός χώρου ανέγερσης Διοικητηρίου στο 
Δ.Δ. Κεφαλόβρυσου Δήμου Φαλώρειας Νομού Τρι¬ 
κάλων. 1 

Επικύρωση οριογραμμών ρέματος στην περιοχή Σό- 
πατα και Βοθώνι Δήμου Χερσονήσου, ιδιοκτησίας 

«ΚΡΗΤΙΚΑ ΓΚΟΛΦ ΑΕ». 2 

Αλλαγή χρήσης γης δημόσιας εποικιστικής έκτασης 7 
στρεμμάτων στην περιοχή Αγίων Θεοδώρων του 
Δήμου Ορχομενού με σκοπό την ανέγερση «Περι¬ 
φερειακού Κέντρου Ποιοτικού Ελέγχου Τυποποίη¬ 
σης και Ταξινόμησης Βάμβακος Στερεός Ελλάδας». 3 


ΑΠΟΦΑΣΕΙ Σ 

Αριθ.2318 (1) 

Χαρακτηρισμός χώρου ανέγερσης Διοικητηρίου στο Δ.Δ. 

Κεφαλόβρυσου Δήμου Φαλώρειας Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τος της 
17.7.23 (ΦΕΚ 228 Α) «Περί σχεδίων πόλεων κ.λ.π.» όπως 
τροποποιήθηκε μεταγενέστερα. 

2. Τιςδιατάξειςτου άρθρου 29του Ν.2831/2000 (ΦΕΚ140Α) 
«Περίτροποποίησης του Γ.Ο.Κ. (Ν. 1577/85) και άλλων δια¬ 
τάξεων» όπως τροποποιήθηκε με τις διατάξειςτου άρθρου 
10 του Ν. 3044/2002 (ΦΕΚ 197Α/27.8.2002). 

3. Την απόφαση 2223/9.5.88 του Νομάρχη Τρικάλων 
«Κατάταξη σε κατηγορίες και καθορισμός ορίων και όρων 
δόμησης των οικισμών Αγ. Απόστολοι, Κεφαλόβρυσο, 
ΑγίαΤριάδα Φλαμπουρεσίου, Μηλέα Καταφύτου και Στα- 
γιάδες Αγναντιάς Ν. Τρικάλων». 

4. Την απόφαση 36/2003 του Δημοτικού Συμβουλίου 
Φαλώρειας και το γεγονός ότι κατά της παραπάνω από¬ 
φασης δεν ασκήθηκαν ενστάσεις. 

5. Την Αιτιολογική Έκθεση του Δημάρχου Φαλώρειας 
Αντωνίου Ντιντή. 

6. Τη θετική γνωμοδότηση 46/12/1.7.2003 του Περιφε¬ 


ρειακού Συμβουλίου Χωροταξίας, Οικισμού και Περιβάλ¬ 
λοντος της ΔΙΠΕΧΩ Θεσσαλίας. 

7. Το γεγονός ότι από τις κανονιστικές διατάξεις της 
Απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου. 

Επειδή ο προτεινόμενος χώρος για την ανέγερση του 
Δημαρχείου είναι ιδιοκτησία του Δήμου Φαλώρειας, βρί¬ 
σκεται στην έδρα του Δήμου (Κεφαλόβρυσο), είναι προ- 
σβάσιμος απ’ όλα τα Δημοτικά Διαμερίσματα του Δήμου 
και επίσης ισαπέχει σχεδόν απ’ όλα τα Δημοτικά Διαμερί¬ 
σματα. Εξυπηρετείται απότηντοπική συγκοινωνία και την 
διερχόμενη συγκοινωνία που συνδέει τα Δημ. Διαμερί¬ 
σματα με την πόλη των Τρικάλων, αφού αυτή διέρχεται 
μπροστά από τον επιλεγμένο χώρο ανέγερσης του Διοι¬ 
κητηρίου. Ο συγκεκριμένος χώρος πληρεί όλες τις πολε- 
οδομικές διατάξεις και είναι αρκετά μεγάλος έτσι ώστε 
μελλοντικά αν χρειαστεί να γίνει επέκταση του κτιρίου του 
Διοικητηρίου αυτή να είναι δυνατή, καθώς επίσης παρέχει 
αρκετές θέσεις στάθμευσης οχημάτων έτσι ώστε να μην 
παρεμποδίζεται η κυκλοφορία στον παρακείμενο δρόμο. 

Σημαντικός λόγος που συνέβαλε στην επιλογή του χώ¬ 
ρου αυτού είναι ότι στην περιοχή υπάρχουν όλα τα δίκτυα 
Οργανισμών Κοινής Ωφελείας (Ηλεκτροδότησης, Ο.Τ.Ε., 
ύδρευσης, αποχέτευσης) ώστε να μην απαιτείται επέκτα¬ 
ση αυτών, αποφασίζουμε: 

Εγκρίνεται ο χαρακτηρισμός του χώρου ανέγερσης Δη¬ 
μαρχείου - χώρου πλατείας και πάρκινγκ στην περιφερει¬ 
ακή ζώνη ανατολικά του οικισμού Κεφαλόβρυσου του Δή¬ 
μου Φαλώρειας, που περικλείεται από τον περιφερειακό 
δρόμο Διαλεκτού - Μεγάρχης, από ιδιοκτησία Παναγιώτη 
Γρηγορίου, Αποστόλου Τσιαντούλα και Κοινόχρηστη 
έκταση, όπως απεικονίζεται στοτοπογραφικό διάγραμμα 
σε κλ. 1:500 που συνέταξε η Αρχιτέκτονας Μηχανικός Μα¬ 
ρία Κούτσια και αποτελεί αναπόσπαστο μέρος της από¬ 
φασης αυτής. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 3 Ιουλίου 2003 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 780/1205 (2) 

Επικύρωση οριογραμμών ρέματος στην περιοχή Σόπατα 
και Βοθώνι Δήμου Χερσονήσου, ιδιοκτησίας «ΚΡΗΤΙ¬ 
ΚΑ ΓΚΟΛΦ ΑΕ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τα περί Διοικητικής Αποκεντρώσεως ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τον Νόμο 2503/1997 περί Διοίκησης, οργάνωσης, 
Στελέχωσης, της περιφέρειας κ.λ.π. 

3. Τον Νόμο 2853/16.7.1922 περί υδραυλικών εν γένει 
έργων και αστυνομεύσεως των δημοσίων υδάτων. 

4. Τον Νόμο 880/1979 περί καθορισμού ανωτάτων 
ορίων συντελεστού δομήσεως και ετέρων τινών ρυθμίσε¬ 
ων της Πολεοδομικής νομοθεσίας. 

5. Τις ισχύουσες διατάξεις της Πολεοδομικής νομοθε¬ 
σίας «δόμηση παρά τα ρέματα». 

6. Το Ν. 3010/2002 παρ. 5 που αναφέρεται στη διαδικα¬ 
σία οριοθέτησης και ρύθμισης θεμάτων για τα υδατορέ- 
ματα. 

7. Το 5253/12.3.2003 έγγραφο της Δ.Τ.Υ. Νομαρχιακής 
Αυτοδιοίκησης Ηρακλείου το οποίο διαβιβάσθηκαν για 
επικύρωση οι αναφερόμενες στο ρέμα οριογραμμές. 

8. Τη με 8854/10.9.02 απόφαση του Δημοτικού Συμβου¬ 
λίου του Δήμου Χερσονήσου. 


9. Την οριοθέτηση του παραπάνω ρέματος όπως φαίνε¬ 
ται στα τοπογραφικά διαγράμματα του Μηχ/κού Ηρακλή 
Ηρακλειδίου με βάσει την Υδραυλική Μελέτη του ιδίου, 
τις συντεταγμένες και την Τεχνική Έκθεση, όπως αυτά 
ελέχθησαν και θεωρήθηκαν από την Δ.Τ.Υ. Νομ/κής, Αυ¬ 
τοδιοίκησης Ηρακλείου, αποφασίζουμε: 

Επικυρώνουμε τις οριογραμμές τμήματος του ρέματος 
περιοχή Σόπατα και Βοθώνι,στη θέση «Ρούσσος Λάκκος» 
Δήμου Χερσονήσου εντός της ιδιοκτησίας «Κρητικά 
Γκολφ Α. Ε.» όπως φαίνονται στο τοπογραφικό διάγραμμα 
του Ηρακλή Ηρακλειδίου Τοπογράφου Μηχ/κού, θεωρη¬ 
μένο από την Δ.Τ.Υ. Νομαρχιακής Αυτοδιοίκησης Ηρα¬ 
κλείου. 

Η υλοποίηση των οριογραμμών του ρέματος γίνεται με 
βάση τις συντεταγμένες που περιέχονται στα τοπογραφι- 
κά διαγράμματα. 

Οι διατομές που προκύπτουν από τις υπόψη οριογραμ- 
μές είναι επαρκείς στο συγκεκριμένο τμήμα του ρέματος, 
σύμφωνα με τους υδραυλικούς υπολογισμούς της σχετι¬ 
κής μελέτης που υπεβλήθη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 11 Ιουνίου 2003 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 2602 (3) 

Αλλαγή χρήσης..γης δημόσιας εποικιστικής έκτασης 7 
στρεμμάτων στην περιοχή Αγίων Θεοδώρων του Δή¬ 
μου Ορχομενού με σκοπό την ανέγερση «Περιφερεια¬ 
κού Κέντρου Ποιοτικού Ελέγχου Τυποποίησης και Τα¬ 
ξινόμησης Βάμβακος Στερεός Ελλάδας». 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη : 

1. Το Π.Δ. 30/96 (ΦΕΚ21Α/2.2.96) «περί Κώδικα Νομαρ¬ 
χιακής Αυτοδιοίκησης», όπως τροποποιήθηκε μεταγενέ¬ 
στερα. 

2. Τις διατάξεις του Ν. 1512/85 (ΦΕΚ 4/Α/85) «περί τρο- 
ποποιήσεως και συμπληρώσεως πολ/κών διατάξεων 
κλπ.» και ειδικότερα το άρθρο 3. 

3. Την 10095/28/2.8.02 εγκύκλιο (Εγκ. 28/02) του 
Υ.ΠΕ.ΧΩ.Δ.Ε. «περί αρμοδιότητας προσδιορισμού χρή¬ 
σης εκτάσεων του Δημοσίου». 

4. Τον Οργανισμό Εσωτερικής Οργάνωσης και Λειτουρ¬ 
γίας της Ν.Α. Βοιωτίας (ΦΕΚ90/Β/2.2.2000) 

Βλέποντας και: 


1. Το 1024/6.5.03 έγγραφο της Περιφέρειας Στερεός 
Ελλάδας. 

2. Την οικ. 1533/12.5.03 γνωμοδότηση της Δ/νσης X.Ο.Π. 
Ν.Α. Βοιωτίας. 

3. Την 103/2003 απόφαση του Δημοτικού Συμβουλίου 
Ορχομενού, αποφασίζουμε: 

Την αλλαγή χρήσης δημόσιας εποικιστικής έκτασης 7 
στρεμμάτων στην περιοχή Αγίων ©εοδώρων του Δήμου 
Ορχομενού, από χορτολιβαδική όπως έχει παραχωρηθεί 
στο Δήμο από το Υπουργείο Γεωργίας - Δ/νση Πολιτικής 
Γης (εποικισμού), σε έκταση για την ανέγερση του «Περι¬ 
φερειακού Κέντρου Ποιοτικού Ελέγχου Τυποποίησης και 
Ταξινόμησης Βάμβακος Στερεάς Ελλάδας». 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 17 Ιουλίου 2003 

Ο Νομάρχης 
ΚΛΕΑΡΧΟΣ ΠΕΡΓΑΝΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


